laion/Wikipedia-Exotic huggingface dataset:
כריסטופר ג'יימס בייקר

כריסטופר ג'יימס בייקר (באנגלית: Christopher James Baker) הוא שחקן אוסטרלי, אשר ידוע בתפקידו בסדרת הטלוויזיה "סטארגירל" ובסדרה "אוזרק". בייקר נולד וגדל באוסטרליה, למגי וג'ון בייקר. בילדותו התגורר באנגליה מספר שנים לפני שחזר לאוסטרליה. במהלך הקריירה הופיע בייקר בסדרות טלוויזיה וסרטים רבים. בייקר הופיע ב-2019 בעונה השישית של "סוכני SHIELD". משנת 2020 הוא משחק בתפקיד הראשי בסדרת הטלוויזיה "סטארגירל" בתפקיד ד"ר הנרי קינג. כריסטופר ג'יימס בייקר, במסד הנתונים הקולנועיים IMDb (באנגלית) Damore, Meagan (17 במאי 2020). "Stargirl: Christopher James Baker Introduces Injustice Society's Brainwave". Comic Book Resources. נבדק ב-22 ביוני 2020. {{cite news}}: (עזרה) "On Set With HardFork-Series Star Christopher James Baker". steemit. 7 ביולי 2014. נבדק ב-22 ביוני 2020. {{cite news}}: (עזרה) Sarnecky, Aaron. "Christopher James Baker on Working on Agents of S.H.I.E.L.D., Stargirl & Accents". The Pop Break. נבדק ב-22 ביוני 2020. {{cite news}}: (עזרה)
הדום הקרח סטאלינגר

הדום הקרח סטאלינגר או הדום הקרח שטאלינגר או הדום הקרח סטולנג'ר (באנגלית: Stuhlinger Ice Piedmont) הוא הדום קרח (קרחון הדום) חופי, באזור חוף פנל, בארץ ויקטוריה שבאנטארקטיקה. הדום הקרח ממוקם על קו החוף, בסמוך מצפון להרי באוורס, בין שפכם של קרחון גאנוץ וקרחון בארבר. אורכו ורוחבו של הדום הקרח 18 קילומטרים. שיא גובהו של הדום הקרח - 192 מטרים מעל פני הים. הדום הקרח מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1962. שמו של הדום הקרח ניתן לו בשנת 1968, על ידי הוועדה המייעצת לשמות אנטארקטיים (US-ACAN). הדום הקרח נקרא על שמו של ארנסט סטאלינגר (Ernst Stuhlinger), עובד נאס"א, שהיה חבר בוועדה המייעצת, לעניין תוכניות חקר אנטארקטיקה של הקרן הלאומית למדע של ארצות הברית. הדום הקרח סטאלינגר באתר הסקר הגאולוגי של ארצות הברית הדום הקרח סטאלינגר באתר הגאזט האנטארקטי המשווה SCAR של ממשלת אוסטרליה מפת אזור הדום הקרח סטאלינגר גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
יחסי בלארוס–ספרד

יחסי בלארוס–ספרד הם היחסים הבילטרליים בין בלארוס וספרד. ב-13 בפברואר 1992 כוננו לראשונה יחסים דיפלומטיים בין המדינות. היחסים הדו-צדדיים שמנהלים ספרד ובלארוס הם מועטים. בשנת 2013, הסחר הדו-צדדי עם בלארוס (189.7 מיליון אירו) ייצג 0.037% מסך המסחר של ספרד עם שאר העולם, מה שמציב את אותה מדינה כשותפת הסחר ה-109 של ספרד. לנוכחות העסקית הספרדית יש חשיבות מועטה, למרות שהיו בשנים האחרונות שיעורי צמיחה משמעותיים של היצוא הספרדי, שצמחו מ-79.56 מיליון אירו בשנת 2010 ל-143.48 מיליון אירו בשנת 2013. הייצוא הספרדי העיקרי לבלארוס כולל, מכונות ומכשירים מכניים; פירות וירקות; כלי רכב ומכונותי ייצור. הייצוא הבלארוסי פחות מגוון, מכיוון שיותר ממחציתו כולל דלקים ורבע ממנו כולל דשנים. ספרד מבצעת תוכנית קבלת פנים לילדים מבלארוס, שהושפעו מאסון צ'רנוביל, על ידי משפחות ספרדיות (כ-3,000 ילדים בחג המולד ובקיץ). ספרד תרמה 50,000 אירו בשנת 2008 לקרן הנאמנות של האוניברסיטה האירופית למדעי הרוח (בגלות בווילנה). בין השנים 2001–2012 פעלה נציגות של AECID באוניברסיטה הלשונית הממלכתית במינסק. בלארוס מחזיקה בספרד שגרירות במדריד ו-2 קונסוליות באליקנטה וברצלונה. ספרד מיוצגת בבלארוס באמצעות שגרירותה במוסקבה, רוסיה, ובנוסף היא מחזיקה קונסוליה במינסק. [1] según el Ministerio de Asuntos Exteriores y Coperación. Sección: Relaciones diplomáticas. Ficha de Bielorrusia Oficina de Información Diplomática del Ministerio de Asuntos Exteriores y Coperación. Sección: Relaciones económicas. Ficha de Bielorrusia Oficina de Información Diplomática del Ministerio de Asuntos Exteriores y Coperación. Sección: Cooperación. אתר על יחסי מדינות
יחסי בורונדי–ספרד

יחסי בורונדי–ספרד הם היחסים הדו-צדדיים והדיפלומטיים בין בורונדי וספרד. לבורונדי אין שגרירות בספרד. לספרד אין נציגות דיפלומטית או משרד קונסולרי בבורונדי. מכיוון שכמעט ואין יחסים מסחריים בין המדינות, הנושאים שמעסיקים את ספרד בעיקר ביחס לבורונדי הם מצבם של פליטי בורונדי בטנזניה (איתם ספרד משתפת פעולה באמצעות תרומות לארגון המזון והחקלאות). בשנת 2012 הייצוא הספרדי לבורונדי הסתכם ב-600,000 אירו. בשנים 2013, 2014 ו-2015 הייצוא הסתכם בפחות מ־450,000 אלף אירו. הפריטים העיקריים שייבאו לבורונדי היו: מכשירים מכניים לחקלאות, חומרי צביעה, יריעות אלומיניום, יינות ומכשירים אופטיים. בורונדי איננה אחת מהמדינות המועדפות לשיתוף פעולה בספרד, ולכן לא קיים שיתוף פעולה דו-צדדי. יחסי החוץ של בורונדי Ficha de Burundi Office of Diplomatic Information. Ministry of Foreign Affairs and Cooperation. Section: Economic relations.
הר ברוס (אנטארקטיקה)

הר ברוס (באנגלית: Mount Bruce) הוא הר בולט, המתנשא דרומית להדום הקרח סטאלינגר, בהרי באוורס, באזור חוף פנל (אזור החוף שבין כף ויליאמס וכף אדייר) בארץ ויקטוריה שבאנטארקטיקה. ההר ממוקם בין קרחון גאנוץ וקרחון בארבר. גובהו של ההר 1,640 מטרים מעל פני הים; והוא הפסגה הגבוהה ביותר בהרי באוורס. ההר התגלה על ידי המשלחת אנטארקטיקה הבריטית (משלחת טרה נובה), אשר חקרה את אנטארקטיקה בין השנים 1910–1913. המשלחת הפליגה לאורך אזור חוף זה (חוף פנל) בספינה "טרה נובה (ספינה)" בפברואר 1911, בפיקודו של לוטננט הארי פנל. שמו של ההר ניתן לו על ידי המשלחת. ההר נקרא על שם וילפרד מ. ברוס (Wilfred M. Bruce), מכוחות המילואים של הצי המלכותי הבריטי, אשר היה אחראי על המחקר הזואולוגי של המשלחת. ברוס היה גיסו של רוברט פלקון סקוט. Defense Mapping Agency 1992, Sailing Directions (planning Guide) and (enroute) for Antarctica, P 410 Tony Riches, Terra Nova: Antarctic Voyager, P 32 הר ברוס באתר הסקר הגאולוגי של ארצות הברית הר ברוס באתר הגאזט האנטארקטי של ממשלת ניו זילנד הר ברוס באתר הגאזט האנטארקטי של ממשלת אוסטרליה הר ברוס באתר הגאזט האנטארקטי המשווה SCAR של ממשלת אוסטרליה הר ברוס באתר peakery (מרחקים לאתרים סמוכים) מזג אוויר נוכחי מעודכן בהר ברוס, ותחזית מזג אוויר עדכנית ארוכת טווח (לפי גבהים) גאזט השמות האנטארקטיים הרשמי של ממשלת ניו זילנד גאזט השמות האנטראקטיים הרשמי של ארצות הברית מידע גאוגרפי והיסטורי ראו בספרו של Tony Riches, המפורט בפסקת "לקריאה נוספת" מידע היסטורי
אסטריקס ומכת המנהיר

אסטריקס ומכת המנהיר (בצרפתית: Astérix et le coup du menhir, באנגלית: Asterix and the Big Fight) הוא סרט הנפשה מסורתית צרפתי-גרמני, מסוגת קומדיה והרפתקאות לכל המשפחה, המבוסס על ספרי הקומיקס "קרב המנהיגים", הספר השביעי ו"מגיד העתידות", הספר התשעה-שער בסדרת הקומיקס "אסטריקס" שכתב רנה גוסיני ואייר אלבר אודרזו. הסרט בוים על ידי פיליפה גרימונד. הסרט גם דובב לעברית בשם "אסטריקס והקרב הגדול". סנטוריון, מפקד מחנה הרומאים, שולח את חייליו ללכוד את אשפיקס הקוסם כדי למנוע את שיקוי הקסמים מהגאלים, ההופך אותם לסופר חזקים. בזמן ניסיון החטיפה ביער אובליקס משגר "רקטת סלע מנהיר" בטעות על ראשו של אשפיקס, מה שגורם לו לאבד את זכרונו ולדבר שטויות ללא הרף. בינתיים מגיד עתידות שקרן וערמומי בשם פרוליקס מגיע לכפר וגורם לאימפדימנטה, אשת הצ'יף הגאלי, ליפול קורבן לשקריו. הרומאים ממשיכים בניסיונות למצוא דרך לתקוף את הכפר בעוד אסטריקס ואובליקס מנסים להשיב את זכרונו של הקוסם לפני שהרומאים יגלו מה קרה. אסטריקס – רוג'ר קרל אובליקס – פייר טורנדה (בעברית: מיכה אוזין סליאן) פרוליקס – ג'וליאן גומאר (בעברית: יהויכין פרידלנדר) אימפדימנטה (זִיופנים, בשלניקסה בדיבוב לעברית) – מרי-אן צ'אזל אשפיקס – הנרי לאבוסייר (בעברית: שמעון כהן) לוחמאמיקס – הנרי פויריר מתושלחיקס (קשישניקס בדיבוב לעברית) – פול ביסקיגילה (בעברית: מיכה אוזין סליאן) גברת מתושלחיקס – ג'ינין פורני (בעברית: אורלי קטן) בקטריה (ילוסבמרין) – דניאל האזאן (בעברית: אורלי קטן) חמשיריקס – אדגר גיברי (דיבור) / ג'ין-ז'אק קרמיר (שירה) סנטוריון (בוסה נובה בגרסה האמריקנית ובדיבוב בעברית) – רוג'ר לומונט (בעברית: דב רייזר) קרייסוס – פטריק פרג'ין (בעברית: מיכה אוזין סליאן בסוף הסרט בלבד) דקוריון (מרק סמל/סמל מבושל בדיבוב לעברית) – ג'רארד קרוס (בעברית: שמעון כהן) קריין – טוני ג'יי (בגרסה האמריקנית בלבד) (בעברית: קובי מידן) בסרט משולב השיר "מוכה בראש", הזיה של אשפיקס שנעשה מעורפל בראשו עקב החבטה הקשה. "אסטריקס ומכת המנהיר", במסד הנתונים הקולנועיים IMDb (באנגלית) "אסטריקס ומכת המנהיר", באתר AllMovie (באנגלית) "אסטריקס ומכת המנהיר", באתר Rotten Tomatoes (באנגלית) "אסטריקס ומכת המנהיר", במסד הנתונים הקולנועיים KinoPoisk (ברוסית)
אוסמאן עלי ח'אן

מיר אוֹסְמָאן עָלִי חָ'אן, אָסָף גַּ'א הַשְּׁבִיעִי (באורדו: عثمان علی خان نظام الملک آصف جاہ ہفتم; 6 באפריל 1886 – 24 בפברואר 1967) היה המונרך (ניזאם) האחרון לשלוט על מדינת היידראבאד; מדינה נסיכותית תחת הראג' הבריטי. בזמן חלוקת הודו הניזאם רצה להכריז על מדינת היידראבאד מדינה עצמאית, אך נכנע לפעולה צבאית של הודו שסיפחה את מדינת היידראבאד. הודות לעושרו הרב אשר הסתמך בעיקר על אבני חן, זהב ויהלומים, אוסמאן היה מבין האנשים העשירים ביותר בהיסטוריה. בצעירותו למד בחינוך פרטי וב-29 באוגוסט 1911, בעודו בן 25 ירש את אביו המנוח, מוהאב עלי ח'אן, שליט שושלת אסף ג'א השישי על היידראבאד בתור הניזאם (קיסר) של מדינת החסות של האימפריה הבריטית. ביחד עם הרפורמות אשר בוצעו בחלוקה המנהלית ובכלכלה ההודית בידי פרדריק טסינגר, הוויקונט צ'למספורד (המושל הכללי של הודו) ואדווין מונטגיו, אוסמאן הנהיג רפורמות כלכליות פנימיות לפיהם למדינת היידראבאד יהיה מטבע ובולים ייחודיים משל עצמה. בשנת 1918 הפך אוסמאן לפטרון בנושא הקמת אקדמיית אוסמאן, אקדמיה מערבית לרפואה מפותחת בבירתו היידראבאד. בתקופת עלייתה של תנועת העצמאות ההודית שימר אוסמאן את האופי הפיאודלי של אומתו ולא ראה עניין רב להעלאת דרישות העצמאות של הרוב ההינדי במדינתו, זה על אף שהעביר כספים רבים לתמיכה כלכלית בהם. עם פטירתו של ג'ון ד. רוקפלר בשנת 1937, מגזין טיים הכריז על אוסמאן כאדם העשיר ביותר בעולם. בזמן מלחמת העולם השנייה מדינת היידראבאד תרמה ספינת מלחמה ימית ושתי טייסות לידי חיל האוויר המלכותי. על פועלו הוא עוטר בשנת 1946 במסדר הוויקטוריאני המלכותי. שלטון שושלת אסף ג'א היה שלטון מוסלמי על גבי רוב הינדי במדינה. עם חלוקת הודו בשנת 1947 אוסמאן וממשלתו פעלו בתמיכה של הליגה המוסלמית תחת מוחמד עלי ג'ינה בפקיסטן והכריזו עצמאותם כמדינה בפני עצמה הלא מקושרת לא להודו ולא לפקיסטן. מלבד מדינת היידראבאד הייתה גם נסיכות קשמיר שהכריזה על עצמאותה. בשתי המדינות העצמאות המוכרזת לא כובדה, על גורל קשמיר החלה מלחמת הודו–פקיסטן הראשונה אשר התמשכה לתוך הסכסוך על חבל קשמיר ועל גורל היידראבאד ב-13 בספטמבר יצא צבא הודו בפלישה מעברי חמש חזיתות לכבוש את הבירה היידראבאד תוך חמישה ימים. לאחר כניעת ממשלת היידראבאד החופשית סופחה המדינה להודו, אך אוסמאן מונה לראג'פורמק של מדינת היידראבאד ההודית. אוסמאן המשיך לשרת כניזאם טקסי וכדמות משפיעה על אורח החיים של הקהילות המסורתיות באזור היידראבאד עד לפטירתו בשנת 1967, כאשר נכדו ירש אותו. בזמנו כניזאם טקסי היה חשש לניסיון הפיכה שתעשה לטובת עלייתו לשלטון ועל כן בשנת 1956 מדינת היידראבאד חולקה בין טלנגאנה, אנדרה פרדש, מהאראשטרה וקרנאטקה. מדיה וקבצים בנושא אוסמאן עלי ח'אן בוויקישיתוף biography/Nizam-Mir-Usman-Ali אוסמאן עלי ח'אן, באתר אנציקלופדיה בריטניקה (באנגלית) 20 האנשים העשירים בהיסטוריה
הר ברוס

האם התכוונתם ל... אנטארקטיקה הר ברוס (אנטארקטיקה) – הר בהרי באוורס, באזור חוף פנל בארץ ויקטוריה שבאנטארקטיקה ניו זילנד הר ברוס (קנטרברי, מחוז מקנזי) – הר במחוז מקזני חבל קנטרברי באי הדרומי של ניו זילנד הר ברוס (קנטרברי, מחוז אשברטון) – הר במחוז אשברטון חבל קנטרברי באי הדרומי של ניו זילנד הר ברוס (קנטרברי, מחוז סלווין) – הר במחוז סלווין חבל קנטרברי באי הדרומי של ניו זילנד הר ברוס (החוף המערבי, מחוז גריי) – הר במחוז גריי חבל החוף המערבי באי הדרומי של ניו זילנד מרכז חיות הבר הר ברוס – שמורת טבע באי הצפוני של ניו זילנד אוסטרליה הר ברוס (אוסטרליה המערבית) – הר ברכס האמרסלי באזור פילבארה מדינת אוסטרליה המערבית שבאוסטרליה הר ברוס (קווינסלנד, מחוז קונקרי) – הר במחוז קונקרי מדינת קווינסלנד שבאוסטרליה הר ברוס (קווינסלנד, מחוז מקיי) – הר במחוז מקיי מדינת קווינסלנד שבאוסטרליה ארצות הברית הר ברוס (אריזונה) – הר במחוז סנטה קרוז במדינת אריזונה שבארצות הברית הר ברוס (קליפורניה) – הר בשטח הפארק הלאומי יוסמיטי, במחוז מדרה במדינת קליפורניה שבארצות הברית קנדה הר ברוס (קולומביה הבריטית) – הר בפרובינציית קולומביה הבריטית שבקנדה
A Christmas Album

A Christmas Album (בעברית: אלבום חג המולד) הוא אלבום חג המולד הראשון ואלבומה העשירי של הזמרת ברברה סטרייסנד. האלבום כולל אוסף של גרסאות כיסוי לשירי חג מולד לאורך השנים. האלבום זכה להצלחה רבה בארצות הברית כאשר הפך לאלבום חג המולד הנמכר ביותר במדינה לשנת 1967. בשנת 1981 הוא נכנס לראשונה גם למצעד האמריקאי הרשמי (למקום ה-108) ושהה שם 5 שבועות. בשנת 2012 האלבום נכנס בפעם השנייה למצעד האמריקאי (למקום ה-183) שם שהה שבועיים נוספים. בינואר 2013 האלבום נכנס מחדש למצעד אלבומי החג האמריקאי (למקום ה-31) שם שהה במשך שבועיים. נכון להיום מכירותיו של האלבום עומדות על 5 מיליון עותקים במדינה. מידע על האלבום A Christmas Album באתר MusicBrainz מידע על האלבום A Christmas Album באתר AllMusic האלבום A Christmas Album באתר Discogs האלבום A Christmas Album באתר ספוטיפיי A Christmas Album by Barbra Streisand, Apple Music (באנגלית)
Simply Streisand

Simply Streisand (בעברית: סטרייסנד בפשטות) הוא אלבומה התשיעי של הזמרת ברברה סטרייסנד. אלבומה הראשון שלא נכנס לעשירייה הפותחת בארצות הברית כאשר הגיע למקום ה-12 בלבד. האלבום הוקלט במרץ של אותה השנה. האלבום מכר 250 אלף עותקים בשבועיים הראשונים שלו בארצות הברית ונכון להיום מכירותיו עומדות על 500 אלף עותקים בארצות הברית מה שמזכה אותו למעמד אלבום זהב. מידע על האלבום Simply Streisand באתר MusicBrainz מידע על האלבום Simply Streisand באתר AllMusic האלבום Simply Streisand באתר Discogs האלבום Simply Streisand באתר ספוטיפיי RIAA
אסטריקס כובש את אמריקה

אסטריקס כובש את אמריקה (בצרפתית: Asterix in Amerika, באנגלית: Asterix Conquers America) הוא סרט הנפשה מסורתית צרפתי-גרמני, מסוגת קומדיה והרפתקאות לכל המשפחה, המבוסס על ספר הקומיקס "אסטריקס מגלה את אמריקה", הספר העשרים ושניים בסדרת הקומיקס "אסטריקס" שכתב רנה גוסיני ואייר אלבר אודרזו. אסטריקס ואובליקס יוצאים ליבשת אמריקה כדי להציל את הקוסם שלהם, לאחר שהרומאים שבו אותו והשליכו אותו מעבר לים עד לאמריקה. בדרכם הם נתקלים בשבט אינדיאנים, קוסם אליל מרושע ונסיכה אינדיאנית יפה שמתאהבת באובליקס, שמציל את חייה. עליהם לחזור לכפר בזמן כדי שיוכלו להכין שיקוי קסמים מחדש לפני שהרומאים התנפלו על הגאלים. אסטריקס – רוג'ר קרל אובליקס – פייר טורנדה אשפיקס – הנרי לאבוסיר לוחמאמיקס – פרנסיוס צ'אקס חמשיריקס – מישל טוגוט-דוריס בסדראלפביתיקס – ג'ין דאוטראמי יוליוס קיסר – רוברט פרטי לוקולוס – ג'ין-לוק דוריס טיפשוס – אוליבר ג'יאנקוויק סנטוריון – אייווס פיגנוט אימפדינטה (זיופנים) – קלאוד שנטל קפטן – ג'ואל זאפארנו זקן אדום – תיארי באסון מספר – פייר טצ'רניה מדיה וקבצים בנושא אסטריקס כובש את אמריקה בוויקישיתוף "אסטריקס כובש את אמריקה", במסד הנתונים הקולנועיים IMDb (באנגלית) "אסטריקס כובש את אמריקה", באתר AllMovie (באנגלית) "אסטריקס כובש את אמריקה", באתר Rotten Tomatoes (באנגלית) "אסטריקס כובש את אמריקה", במסד הנתונים הקולנועיים KinoPoisk (ברוסית)
פרס נשיא אופ"א

פרס נשיא אופ"א (באנגלית: UEFA President's Award), הוא תואר אישי בכדורגל הניתן כהוכרה להישגים יוצאי דופן, מצוינות מקצועית ותכונות אישיות המוענק על ידי אופ"א. פרס זה ניתן לראשונה ב-1998, ומוענק לאנשי כדורגל המקדמים את פיתוח משחק הכדורגל והצלחתו באירופה. הזוכה הראשון בפרס ב-1998 היה ז'אק דלור. ב-2007 זכה אלפרדו די סטפנו מארגנטינה בפרס, והיה לראשון שנולד מחוץ ליבשת אירופה שזוכה בפרס זה. ב-2021 נבחרו לראשונה קבוצת אנשים ולא אדם בודד, לאחר שהוחלט להעניק את פרס הנשיא לכל המעורבים בהצלת חייו של כריסטיאן אריקסן אשר התמוטט במהלך משחק הפתיחה של טורניר יורו 2020. שחקן השנה של אופ"א מאמן השנה של אופ"א אתר האינטרנט הרשמי של פרס נשיא אופ"א Copenhagen heroes to receive UEFA President’s Award, באתר אופ"א, ‏24 באוגוסט 2021 (באנגלית)
עמנואל מתיאס

עמנואל מתיאס (בצרפתית: Emmanuel Mathias; נולד ב-3 באפריל 1986) הוא כדורגלן טוגולזי, המשחק בעמדת המגן הימני וכקשר אחורי לסירוגין. מתיאס התחיל את הקריירה שלו בקבוצת BCC ליונס ובגיל 18 הצטרף לאטואל פילאנטה. בגיל 19, הצטרף לקבוצת אספראנסה דה תוניס מליגת העל התוניסאית, בה שיחק שנתיים ולאחר מכן הושאל לגאפסה. ב-18 ביוני 2009 חתם מתיאס בהפועל פתח תקווה מליגת העל. ב-2 באוגוסט, ערך את הופעת הבכורה שלו בקבוצה בתיקו 1-1 נגד הפועל באר שבע. בנובמבר 2010 שוחרר מהקבוצה. בינואר 2012, מתיאס חתם בהארטלנד מליגת העל הניגרית. בהמשך הקריירה, שיחק בממלודי סאנדאונס, זאסקו, פלאטינום סטארס ולוסקה דינמוס. ב-27 במרץ 2005 ערך מתיאס את הופעת הבכורה שלו בנבחרת טוגו בניצחון 1–2 נגד מאלי. יומיים לאחר מכן, כבש את שער הבכורה שלו בנבחרת בניצחון 0–1 נגד בורקינה פאסו. מתיאס השתתף עם הנבחרת בגביע אפריקה לאומות 2006. עמנואל מתיאס, באתר Transfermarkt עמנואל מתיאס, באתר Soccerway עמנואל מתיאס, באתר National Football Teams עמנואל מתיאס, באתר FootballDatabase.eu איציק יצחקי‏, בלם נבחרת טוגו, עמנואל מטיאס, מועמד להפועל פ"ת, באתר וואלה, 18 ביוני 2009
Bu Benim Masalım

"Bu Benim Masalım" (באנגלית: "This Is My Tale"; ובעברית: "זוֹ הָאַגָּדָה שֶׁלִּי") הוא שיר שהוקלט על ידי הזמרת-יוצרת הטורקייה אליינה טילקי. הוא יצא לאור ב-14 ביוני 2020, בהוצאת חברת התקליטים דואן מיוזיק קומפני כסינגל שלא מתוך אלבום. השיר הפך ללהיט בטורקיה, כאשר כבש את פסגת מצעד טורקיה טופ 40. השיר נכתב על ידי ארסיי אונר שעבד עם אמנים טורקיים רבים על להיטים כמו "Üzülmedin mi?" ו-"Prens & Prenses" של הזמרת הטורקייה סימגה, ו-"Sen Olsan Bari" של טילקי עצמה. השיר כשמו, מדבר על אגדות שונות, תוך שבווידאו קליפ שלו יש אזכורים שונים לסיפורי אגדות מוכרים. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות. הווידאו קליפ הנלווה של "Bu Benim Masalım" פורסם ב-14 ביוני 2020, ביום יציאתו של השיר כסינגל. בתחילתו, ניתן לראות את טילקי, כשהיא כלואה בתוך מגדל; כלומר, אזכור לאגדה של רפונזל. בהמשך, הנסיך שלה משחרר אותה משם והאגדה מתחלפת לאגדה של כיפה אדומה. בין היתר, יש אזכורים לנסיכה הצפרדע והיפהפייה הנרדמת. נכון לאוגוסט 2023 עומד מונה הצפיות של הקליפ על למעלה מ-60 מיליון צפיות. סרטון השיר "Bu Benim Masalım" באתר יוטיוב Aleyna Tilki - Bu Benim Masalım Bu Benim Masalim by Aleyna Tilki from Turkey, Popnable.com (באנגלית) Simge – Üzülmedin mi? (באנגלית), נבדק ב-2020-10-09 Simge – Prens & Prenses (באנגלית), נבדק ב-2020-10-09 Aleyna Tilki – Sen Olsan Bari (באנגלית), נבדק ב-2020-10-09 Aleyna Tilki – Bu Benim Masalım (באנגלית), נבדק ב-2020-10-09 Bu Benim Masalım, נבדק ב-2020-10-09
ג'ף ריין-אדלייד

ג'ף ג'ייסון ריין-אדלייד (בצרפתית: Jeff Jason Reine-Adélaïde; נולד ב-17 בינואר 1998) הוא כדורגלן צרפתי המשחק בעמדת הקשר באולימפיק ליון. ריין-אדלייד נולד בשמפיני-סור-מרן והחל לשחק באקדמיית הנוער המקומיות עד שהגיע ללאנס, שבה היה חלק מקבוצות הנוער והמילואים של המועדון. ב-18 באפריל 2015, הוא נכלל בסגל המחליפים של הקבוצה הבוגרת של המועדון במסגרת ההפסד 3–1 למץ, אך לא שותף באותו המשחק. לאחר אותה העונה, הוא חתם בארסנל מהפרמייר ליג. הופעת הבכורה שלו בקבוצה הבוגרת הגיעה בטורניר קדם עונת 16–2015 של גביע האמירויות, כששותף בניצחון 0–1 על וולפסבורג. לאחר מכן, הוא היה שותף בעיקר במשחקי המילואים של המועדון ובמשחקי הגביע של הקבוצה הבוגרת. לעומת זאת, הוא ספג פציעה באחד ממשחקי המילואים וכתוצאה מכך נעדר מפעילות עד לתום העונה. ריין-אדלייד היה חסר מזל ולא שותף בשום משחק ליגה של ארסנל במהלך שתי העונות שלו במועדון. ב-31 בינואר 2018, ריין-אדלייד הושאל לאנז'ה מליגת העל הצרפתית עד לתום עונת 18–2017. הוא רשם את משחקו הראשון בקבוצה ב-10 בפברואר 2018, כאשר הוא נכנס כמחליף בהפסד 4–0 למונקו. אנז'ה החתימה אותו באופן קבוע ב-26 ביולי 2018. ב-14 באוגוסט 2019, אולימפיק ליון הודיעה על החתמת ריין-אדלייד בחוזה לחמש עונות עבור 25 מיליון אירו כולל בונוסים בשווי של 2.5 מיליון אירו. במהלך משחק ליגה, שנערך ב-15 בדצמבר 2019 נגד סטאד רן, הוא סבל מקרע ברצועה הצולבת הקדמית בברכו הימנית אשר השביתה אותו לחצי שנה. ב-5 באוקטובר 2020, ריין-אדלייד הצטרף בהשאלה לניס עד לתום העונה עם אפשרות רכישה בסך 25 מיליון אירו. ארסנל הגביע האנגלי (1): 2016/17 צרפת אליפות אירופה בכדורגל עד גיל 17: 2015 שחקן החודש של הליגה הצרפתית (1): נובמבר 2019 מדיה וקבצים בנושא ג'ף ריין-אדלייד בוויקישיתוף ג'ף ריין-אדלייד, ברשת החברתית אקס (טוויטר) ג'ף ריין-אדלייד, ברשת החברתית אינסטגרם ג'ף ריין-אדלייד, באתר Transfermarkt ג'ף ריין-אדלייד, באתר Soccerway ג'ף ריין-אדלייד, באתר BDFutbol ג'ף ריין-אדלייד, באתר WorldFootball.net ג'ף ריין-אדלייד, באתר FootballDatabase.eu קשר ארסנל מושבת עד לתום העונה עקב פציעה ג'ף ריין-אדלייד מצטרף לאנז'ה בהשאלה מארסנל ג'ף ריין-אדלייד מצטרף לאולימפיק ליון בחוזה עד לשנת 2024 (בצרפתית) ממפיס דפאי וג'ף ריין-אדלייד סובלים מקרעים ברצועות הצולבות הקדמיות (בצרפתית) ג'ף ריין-אדלייד מצטרף לניס ניס מצרפת בהשאלה את ג'ף ריין-אדלייד (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ף ריין-אדלייד".
אחמד נור-אלהי

אחמד נור-אלהי (בפרסית: احمد نورالهی; נולד ב-1 בפברואר 1993) הוא כדורגלן איראני המשחק בעמדת הקשר בשבאב אל-אהלי דובאי ובנבחרת איראן. כשהיה בן 16, נור-אלהי הצטרף לאקדמיית הנוער של פואד יזד. כשנתיים לאחר מכן, הוא קודם לקבוצה הבוגרת של מועדון כדורגל זה. במהלך שלוש שנותיו בקבוצה, הוא עזר לפואד יזד להישאר בליגת המשנה האיראנית. ב-13 ביוני 2014, הוא חתם על חוזה לשלוש שנים בפרספוליס. הוא הופיע לראשונה במדי הקבוצה בליגת העל האיראנית במחזור השני של עונת 15–2014 מול פולאד. בחלון העברות של ינואר 2017, הוא הושאל לטרקטור עד לתום העונה. באוקטובר 2018, נור-אלהי זומן למחנה האימונים של הנבחרת האיראנית בטהראן על ידי המאמן באותה התקופה, קרלוס קיירוש. הוא ערך את הופעת הבכורה שלו במדים הלאומיים ב-15 בנובמבר 2018 במשחק מול נבחרת טרינידד וטובגו. שערו הראשון הגיע ב-10 באוקטובר 2019, כשכבש את השער הראשון בניצחון הבית המוחץ 0–14 על נבחרת קמבודיה במסגרת מוקדמות מונדיאל 2022. נכלל בסגל נבחרת איראן לטורניר מונדיאל 2022. פרפוליס ליגת העל האיראנית (2): 2016/17, 2017/18 מדיה וקבצים בנושא אחמד נור-אלהי בוויקישיתוף אחמד נור-אלהי, ברשת החברתית אינסטגרם אחמד נור-אלהי, באתר Transfermarkt אחמד נור-אלהי, באתר Soccerway אחמד נור-אלהי, באתר WorldFootball.net אחמד נור-אלהי, באתר National Football Teams אחמד נור-אלהי, באתר FootballDatabase.eu معرفی ۲۵ بازیکن تیم ملی برای حضور در جام جهانی באתר הרשמי של פדרציית הכדורגל האיראנית, 13 בנובמבר 2022 (בפרסית)
אברהם שניר

אברהם שניר (28 בנובמבר 1951 – 12 באוקטובר 1973) היה קצין תותחנים בדרגת סרן בצה"ל, שלחם במערכה בחזית הצפון במלחמת יום הכיפורים ונפל בקרב. על פעולתו בימי המלחמה עוטר שניר בצל"ש הרמטכ"ל. אברהם שניר (במקור שינדלר) נולד ברחובות למשפחה שומרת מצוות. גדל במושב ניר גלים. היה קרוב למקצוע החקלאות. שניר התגייס לצה"ל בשנת 1969. תחילה הוצב בנח"ל ובהמשך הועבר לחיל התותחנים. עבר את מסלול ההכשרה בחיל לרבות קורס קצינים, ולאחר תום שירותו המשיך בשירות קבע. ערב מלחמת יום הכיפורים היה שניר מפקד סוללה ג' בגדוד 405, שהיה מוצב בפיקוד המרכז. ימים אחדים לפני המלחמה הועלה גדודו לרמת הגולן כדי לתגבר את יחידות הארטילריה שם. הסוללה של שניר נפרסה בחלקה הצפוני של הרמה. הוא עצמו הוצב לשמש כקצין קישור ארטילרי בגדוד הטנקים 77 של חטיבה 7. הוא השתתף בקרבות הבלימה שבהם לחם הגדוד בעמק הבכא ולאחר מכן בפריצת החטיבה לתוך סוריה. בכל ימי הלחימה נסע בטנק והתמיד לטווח את התותחים אל מטרות בחזית כשהוא מחוץ לצריח ואף מהשטח הפתוח, כשהוא חשוף לאש. ב-12 באוקטובר 1973 נמצא גדוד 77 בעמדות ממערב לכפר מזרעת בית ג'אן שבמובלעת הסורית. מטוס סורי הפציץ את עמדות הגדוד. שניר לא הספיק לתפוס מחסה בתוך הטנק ונהרג. לאחר המלחמה הובא אברהם שניר לקבורה במושבו ניר גלים. הניח הורים, אח ואחות. בספטמבר 1975 עוטר שניר לאחר מותו בצל"ש הרמטכ"ל על פעולתו במהלך המלחמה. ישראל שינדלר (בעל עיטור העוז ממלחמת ששת הימים), שנהרג 4 ימים אחריו, בקרב לצליחת התעלה - הוא דודו. שמו של שניר הונצח באנדרטת חיל התותחנים בזכרון יעקב, באנדרטה לנופלי גדוד 405 ברמת הגולן ובאנדרטה במושבו ניר גלים. לאות הערכה על שירותו המסור עם גדוד 77 הונצח שמו גם באנדרטה לנופלי הגדוד ברמת הגולן ובאנדרטת יד לשריון בלטרון. אביגדור קהלני, עז 77, שוקן, תשל"ו אורי מנוס, הסוללה העצמאית בצפון רמת הגולן תובעת את עלבונה, תמיד תותחן מס' 64 (אדר תשע"ח, מרץ 2018), עמ' 48–50 קורות החיים של אברהם שניר, באתר "יזכור" נוסח העיטור של אברהם שניר, באתר הגבורה גן אברהם, ניר גלים, באתר יזכור
סורת אל-ג'את'יה

סורת אל-ג'את'יה (בערבית: سورة الجاثية, "הכריעה") היא הסורה ה-45 בקוראן. הסורה מונה 37 פסוקים, ושמה נגזר מפסוק 28. פסוק 1 מורכב מצירוף של שתי האותיות הערביות חא. מים (حم). פסוקים 2–15 נותנים דוגמאות לאותותיו של האל. פסוק 16 מדבר על בני ישראל, על כך שהם קיבלו את התורה, ועל שאללה העדיף אותם על פני כל העולם. פסוק 17 הוא מעין אזהרה מפני יום הדין. בפסוקים 18–19 נאמר שעל מוחמד ללכת לפי האסלאם, ולא להקשיב לאלו שלא מאמינים בו. פסוק 18 הוא הפסוק היחיד בקוראן בו מוזכר המושג "שריעה" באופן ישיר. פסוקים 20–37 עוסקים ביום הדין. מדיה וקבצים בנושא סורת אל-ג'את'יה בוויקישיתוף סורת אל-ג'את'יה, בתרגום הרמן רקנדורף, באתר ויקיטקסט הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org Surah Al-Jathiyah [45], Surah Al-Jathiyah [45] (באנגלית) TheLastDialogue, Surah Al Jathiyah Summary, The Last Dialogue, ‏7 במרץ 2020 (באנגלית) Surah Al-Jathiyah 45:1-11 - Towards Understanding the Quran - Quran Translation Commentary - Tafheem ul Quran, www.islamicstudies.info Surah al-Jathiya, Chapter 45, Verses 1 - 22, Al-Islam.org, ‏24 בינואר 2014 (באנגלית) The Study Quran: A New Translation and Commentary, כרך 16, עמ' 1219 Al - Quran Tafsir | Tafsir Ibn Kathir- Surah45.Al-Jathiya, Ayaat16To20 | Alim, www.alim.org (באנגלית) Sura al-Jathiya, WikiShia (באנגלית) The Return of the Sacred to Politics as a Constitutional Law The Case of the Shari'atization of Politics in Islamic Civilization, 2008, עמ' 96 The Study Quran: A New Translation and Commentary, עמ' 1215